તાજેતરમાં નિયંત્રણ રેખા પર પાકિસ્તાન દ્વારા સતત યુદ્ધવિરામનું ઉલ્લંઘન થઈ રહ્યું છે. પરંતુ ભારત સરકાર દ્વારા દિલ્હીમાં યોજાનારી વર્લ્ડ ટ્રેડ ઓર્ગેનાઈઝેશનની પ્રધાનસ્તરીય વાતચીતમાં પાકિસ્તાન પ્રત્યે કૂટનીતિક નરમાશ દાખવવામાં આવી છે. ભારતે ડબલ્યૂટીઓની પ્રધાનસ્તરીય બેઠકમાં પાકિસ્તાનના વાણિજ્ય પ્રધાન પરવેઝ મલિકને આમંત્રિત કર્યા છે. ડબલ્યૂટીઓની આ અનૌપચારીક વાતચીત ૧૯ અને ૨૦ માર્ચે યોજાશે. અંગ્રેજી અખબારના અહેવાલમાં ભારત દ્વારા અત્યાર સુધી પાકિસ્તાન સાથે દાખવવામાં આવેલા ભારતના આકરા વલણ વચ્ચે આને એક મહત્વપૂર્ણ પગલું માનવામાં આવે છે.